NÉLKÜLÖZHETETLEN

„Nem kell valaminek sok pénzbe kerülnie, hogy kincsként tekintsünk rá, elég ha ’csak’ nélkülözhetetlen”

Gyűjtsünk olyan dolgokat, amelyeket hosszú távon nélkülözhetetlennek gondolunk! Csoportosítsuk: megfogható, fizikai tárgyak és elvont fogalmak. Pl. élelmiszer – szeretet.

Beszéljük át, hogy valóban lehetetlen-e élni ezek nélkül, vagy csupán nehezíti az életet a hiányuk, illetve milyen hosszú ideig nélkülözhetőek, hiányuk milyen súlyos gondokat okozhat.

Pl. érintés vagy kommunikáció nélkül évekig élhet valaki, de ez súlyosan torzítja a személyiséget, és fizikai tüneteket is okozhat.

Az összegyűjtött kincseket próbáljuk meg a saját kincstárunkban ábrázolni!